FÆLLES HOLDNING (EF) Nr. 54/96 fastlagt af Rådet den 25. juni 1996 med henblik på vedtagelse af Europa-Parlamentet og Rådets direktiv 96/. . ./EF af . . . om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer (96/C 315/03)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (1), særlig artikel 3, stk. 2,

under henvisning til forslag fra Kommissionen (2),

under henvisning til udtalelse fra Det Økonomiske og Sociale Udvalg (3),

i henhold til fremgangsmåden i traktatens artikel 189 B (4), og

ud fra følgende betragtninger:

Forarbejdede Eucheuma-alger er et nyt levnedsmiddeltilsætningsstof, som der er konstateret et teknologisk begrundet behov for at bruge i levnedsmidler;

det er nødvendigt at ændre listen over tilladte tilsætningsstoffer i Europa-Parlamentet og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer (5), således at anvendelse af det nye tilsætningsstof bliver tilladt;

Den Videnskabelige Komité for Levnedsmidler er blevet hørt;

der vil blive fastsat renhedskriterier efter fremgangsmåden i artikel 11 i direktiv 89/107/EØF -

UDSTEDT FØLGENDE DIREKTIV:

Artikel 1

I skemaet i bilag I til direktiv 95/2/EF tilføjes følgende tilsætningsstof efter nr. E 407:

>TABELPOSITION>

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 25. september 1996, således at handel med og anvendelse af produkter, der opfylder kravene i direktivet, tillades.

De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 3

Dette direktiv træder i kraft på syvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den . . .

På Europa-Parlamentets vegne

Formand

På Rådets vegne

Formand

(1) EFT nr. L 40 af 11. 2. 1989, s. 27. Direktivet er senest ændret ved direktiv 94/34/EF (EFT nr. L 237 af 10. 9. 1994, s. 1).

(2) EFT nr. C 163 af 29. 6. 1995, s. 12.

(3) EFT nr. C 18 af 22. 1. 1996, s. 20.

(4) Europa-Parlamentets udtalelse af 28. marts 1996 (EFT nr. C 117 af 22. 4. 1996, s. 36), Rådets fælles holdning af 25. juni 1996 (endnu ikke offentliggjort i Tidende) og Europa-Parlamentets afgørelse af . . . (endnu ikke offentliggjort i Tidende).

(5) EFT nr. L 61 af 18. 3. 1995, s. 1.

RÅDETS BEGRUNDELSE

I. INDLEDNING

1. Kommissionen forelagde den 18. maj 1995 et forslag til direktiv baseret på EF-traktatens artikel 100 A om andre tilsætningsstoffer til levnedsmidler end farvestoffer og sødestoffer (1).

2. Europa-Parlamentet og Det Økonomiske og Sociale Udvalg afgav deres udtalelser henholdsvis den 28. marts 1996 (2) og den 25. oktober 1995 (3).

3. På baggrund af Europa-Parlamentets udtalelse forelagde Kommissionen et ændret forslag den 21. maj 1996 (4).

4. Rådet fastlagde sin fælles holdning den 25. juni 1996 i medfør af traktatens artikel 189 B.

II. FORMÅL

Formålet med forslaget er at tilføje »forarbejdede Eucheuma-alger«, referencenummer E 407a, på listen over tilladte tilsætningsstoffer.

III. ANALYSE AF DEN FÆLLES HOLDNING

1. Europa-Parlamentet har foreslået en ændring med følgende indhold:

- der tillades et tilsætningsstof under navnet »forarbejdede Eucheuma-alger«

- referencenummeret for dette tilsætningsstof er E 408

- dette tilsætningsstof er ikke tilladt i levnedsmidler til børn under 18 måneder.

Den fælles holdning imødekommer Europa-Parlamentets ønsker vedrørende to af disse tre punkter. Den fælles holdning følger Kommissionens ændrede forslag.

2. Med hensyn til betegnelsen på tilsætningsstoffet (ændringsforslag nr. 1) har Rådet accepteret Europa-Parlamentets forslag »forarbejdede Eucheuma-alger«, som også anvendes i Codex Alimentarius (denne del af ændringsforslaget har Kommissionen også medtaget i sit ændrede forslag).

3. Rådet har imidlertid under hensyn til reglerne i Codex Alimentarius valgt referencenummeret E 407a. Rådet har således ikke set sig i stand til at acceptere den del af ændringsforslaget, som vedrører referencenummeret (denne del har Kommissionen heller ikke accepteret).

4. Rådet accepterer princippet om, at tilsætningsstoffet ikke tillades for levnedsmidler til børn under 18 måneder (ændringsforslag nr. 1). Rådet har dog ikke optaget ændringsforslaget i sin fælles holdning, da tilsætningsstoffet »forarbejdede Eucheuma-alger« ikke findes på den positivliste over tilsætningsstoffer, som er tilladt i levnedsmidler til denne kategori af børn (bilag VI til direktiv 95/2/EF). Kommissionen kunne heller ikke acceptere denne del af ændringsforslaget.

5. Rådet har accepteret den del af Europa-Parlamentets ændringsforslag nr. 1, som vedrører tilsætningsstoffets betegnelse, og da det har accepteret princippet i en anden del vedrørende beskyttelse af børn under 18 måneder, mener det, at det har fundet en rimelig balance mellem de oprindelige, divergerende holdninger.

(1) EFT nr. C 163 af 29. 6. 1995, s. 12.

(2) EFT nr. C 117 af 22. 4. 1996, s. 36.

(3) EFT nr. C 18 af 22. 1. 1996, s. 20.

(4) EFT nr. C 208 af 19. 7. 1996, s. 15.